Diari Oficial de la Generalitat Valenciana


Sumari del DOGV 3750, del 16-05-2000 (2000/3381)

ORDRE de 29 de març de 2000, de la Conselleria de Cultura, Educació i Ciència, per la qual es modifica l'autorització del centre docent britànic a Espanya anomenat Cambridge House (etapa Secundària), de l'Eliana-Montealegre (València).
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3750

Data del DOGV
:   16-05-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/3381


Data del document
:   29-03-2000

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * centre d'ensenyament
    * ensenyament privat

ORDRE de 29 de març de 2000, de la Conselleria de Cultura, Educació i Ciència, per la qual es modifica l'autorització del centre docent britànic a Espanya anomenat Cambridge House (etapa Secundària), de l'Eliana-Montealegre (València). [2000/X3381]
  
L'expedient l'ha iniciat la titularitat del centre, en sol·licitud de transformació en definitiva de l'autorització temporal per a impartir els ensenyaments de Year 12 (17 anys) fins a Year 13 (18 anys).
  
L'Ordre de 13 de maig de 1998, de la Conselleria de Cultura, Educació i Ciència (DOGV de 06.07.1998), va autoritzar el centre docent britànic a Espanya Cambridge House (etapa Secundària) per a impartir el currículum d'Anglaterra i País de Gal·les amb caràcter definitiu des del curs Year 7 (12 anys) fins a Year 11 (16 anys) i amb caràcter temporal des de Year 12 (17 anys) fins a Year 13 (18 anys), per a alumnat espanyol i estranger, i va condicionar el caràcter definitiu de dits ensenyaments, com a resultat de l'informe posterior de la Inspecció Britànica.
  
Atés que consta en l'expedient certificat del British Council sobre el resultat de la inspecció britànica, on es constata el compliment dels requisits per a l'autorització plena des de Year 12 (17 anys) fins a Year 13 (18 anys).
  
Vists la Llei Orgànica 8/1985, de 3 de juliol, (BOE de 04.07.1985), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.1990), d'Ordenació General del Sistema Educatiu; el Reial Decret 806/1993, de 28 de maig (BOE de 23.06.1993), sobre règim de centres estrangers a Espanya i la resta de la legislació general que resulte aplicable.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Modificar l'autorització del centre docent britànic que més avall s'indica, que es transforma en definitiva per als cursos des de Year 12 (17 anys) fins a Year 13 (18 anys), i establir la seua capacitat en els termes que s'indiquen:
  
Centre: Cambridge House (etapa Secundària)
  
Codi: 21027478
  
Adreça: c/ Pintor Eustaqui Segrelles, 7
  
Localitat: l'Eliana-Montealegre
  
Província: València
  
Titular: Tracy Ibberson
  
Ensenyaments autoritzats: Currículum nacional d'Anglaterra i País de Gal·les
  
Té caràcter definitiu des del curs Year 7 (12 anys) fins a Year 11 (16 anys), amb una capacitat conjunta de 300 alumnes, i de Year 12 (17 anys) fins a Year 13 (18 anys), amb una capacitat de 50 alumnes.
  
Alumnat autoritzat: espanyol i estranger.
  
Segon
  
El centre haurà d'impartir el currículum de llengua i cultura espanyoles, així com la llengua pròpia de la Comunitat Valenciana, establits per l'administració educativa, segons el que es disposa en l'article 11 i la disposició transitòria segona del Reial Decret 806/1993.
  
Tercer
  
El reconeixement dels estudis cursats s'ajustarà al que s'establix en la normativa reguladora de l'homologació i convalidació de títols i estudis estrangers d'educació no universitària, segons el que disposa l'article octau del Reial Decret 806/1993.
  
DISPOSICIÓ ADDICIONAL
  
La present autorització donarà lloc a la corresponent inscripció en el Registre de Centres Docents de la Comunitat Valenciana.
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició, o bé plantejar un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant del conseller de Cultura Educació i Ciència, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 29 de març de 2000
  
El conseller de Cultura, Educació i Ciència,